laband
22.02.05, 10:46
Kole Glywic znondziecie niyjedyn stow i niyjedno rzeczka. Kedys downo
miyszkali we nich utopce. Jedna ouma ze kole Zernik padaua ize widziaua, jak
jeszcze boua mauo dziouszka, jednego Utopca i miou on zielone s’lypia i
zielone zymby, blank staro pomarszczono gymba, na gowie miou czerwono kapa. Ta
ouma padaua ize poznac idzie takego utopca tysz po tym ize ze lewego rynkowa
durch mu kapie woda. Taki utopiec ale poradzi sie przemiyniac, niykere
widzieli go juz jak wyglondou choby normalny bajtel.
We Zernikach je jedyn stow kole kerego downiyj bajtle zawsze pas’li kozy i
krowy. Bajtle jak to bajtle, sam pas’li krowy, sam ale niy na krowy obacht
dowali ino paczeli gupiec’ i lotac za balom, abo co inkszego wynokwiac’. Roz
jak tak mieli szpas kole tego stowa to prziszou ku nim jedyn synek co go zodyn
niyznou i zaczon ze nimi wynokwiac’, a ze bou lepszy miglanc tak tysz oni go
zaro do ferajny przjynli i zodnego niy szterowauo ize go niy znajom. We tyn
dziyn bouo pieronym gorko, i tyn synek padou ize fajnie by bouo se we wodzie
trocha potonkac’. Bajtle ze Zernik ale padali ize niy mogom, bo im fatry niy
kozali, i ze dyc’ woda we tym stowie je fest guymboko. Tyn synek na to syjmnou
galoty a koszula i skoczou rajn do wody i zaczon puywac i skokac, i tysz
stanou coby tym bajtlom pokozac ize tam wcale niyma guymboko, ino coby wlyz’li
i sie niy boli, bo tam je tela wody ize ani niy poczebujom umiec’ puywac’. No
tosz jak to te bajtle uwidzieli to tysz sie zaro zaczli seblykac’ coby
powskokiwac’ do wody . Bez cufal ale szua we tym czasie jedna ouma kole nich i
uwidziaua tego synka we stowie i poznaua ize to je utopiec, i zaro padaua to
tym bajtlom, kere prawie juz seblyczone chcieli skokac’ rajn do wody. Padaua
im tysz co utopce robiom jak keregos’ im sie udorajn do wody wciongnonc’. Woda
w tym stowie boua naprowdy pieronym guymboko i tyn Utopiec jak merknou ize go
poznali to ino zabulgotauo i schowou sie tyn pieron guymboko aze przi samym
piosku., a bajtle gibko sie oblykli i polecieli do dom, ale zodyn sie niy
prziznou mamie ize bou niy usuchliwy i chciou wlys’ rajn do wody chociosz im
fatry niy kozali. Dopiyro jak kupa lot minouo i te bajtle byli juz sroge i
same juz mieli bajtli, to dopiero we tyn czas sie prziznali co to im sie
przitrefiouo.
ssw_Latn unk szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn